नई पार्टी बनाने का इरादा था लेकिन कभी भाजपा में शामिल नहीं होना चाहता था : अमरिंदर सिंह  
भाजपा में शामिल होने के बारे में कभी सोचा नहीं था
मैंने कहा कि मैं अपनी खुद की पार्टी बनाऊंगा
मेरा मानना है कि बहुत सारे चैनल हैं और बहुत कम खबरे हैं.
पंजाब के मुख्यमंत्री अमरिंदर सिंह ने कहा कि वह दो साल पहले कांग्रेस के साथ मतभेदों के चलते अपनी खुद की पार्टी बनाना चाहते थे, लेकिन भाजपा में शामिल होने के बारे में कभी सोचा नहीं था.
 
यह पूछे जाने पर कि क्या वह भाजपा में शामिल होने के बारे में सोच रहे थे तो उन्होंने कहा, ‘यह पूरी तरह बकवास है.’ उन्होंने कहा, ‘दो साल पहले कांग्रेस में मतभेद हो गया और मैंने कहा कि मैं अपनी खुद की पार्टी बनाऊंगा. भाजपा में शामिल होने का सवाल कहां से आ गया? मेरा मानना है कि बहुत सारे चैनल हैं और बहुत कम खबरे हैं.’ वह अपनी जीवनी ‘द पीपुल्स महाराजा’ के विमोचन के मौके पर बोल रहे थे.